b'\n_START_ARTICLE_\nCru\n_START_PARAGRAPH_\nCru er en regional vinklassifisering som betegner en ving\xc3\xa5rd, vinmark eller deler av vinmark som er kjent for \xc3\xa5 inneha spesielt gode forutsetninger for \xc3\xa5 kunne produsere kvalitetsvin\xc2\xa0p\xc3\xa5 toppniv\xc3\xa5. Selv om begrepet ofte brukes til \xc3\xa5 beskrive druer, vin eller cognac, er begrepet ikke teknisk sett en klassifisering av vinkvalitet per se, men kun ment \xc3\xa5 indikere det store potensial som ligger i ving\xc3\xa5rden eller terroir.\n_START_SECTION_\nGrand cru\n_START_PARAGRAPH_\nDette er det h\xc3\xb8yeste niv\xc3\xa5et av klassifisering av AOC-viner fra Burgund eller Alsace. Det samme uttrykket er brukt for Ch\xc3\xa2teaux i Saint-\xc3\x89milion, men i den regionen har det en annen betydning og representerer ikke det h\xc3\xb8yeste niv\xc3\xa5et i klassifikasjonen.\n_START_SECTION_\nPremier cru\n_START_PARAGRAPH_\nI Burgund er niv\xc3\xa5et umiddelbart under Grand Cru kjent som Premier Cru, noen ganger skrevet som 1\xe1\xb5\x89\xca\xb3 cru.'